CELEX: 32007R1544
Language: fi
Date: 2007-12-20 00:00:00
Title: Komission asetus (EY) N:o 1544/2007, annettu 20 päivänä joulukuuta 2007 , neuvoston asetuksen (EY) N:o 1255/1999 soveltamista koskevista yksityiskohtaisista säännöistä maidon ja tiettyjen maitotuotteiden toimittamiseksi koulujen oppilaille myönnettävän yhteisön tuen osalta annetun asetuksen (EY) N:o 2707/2000 muuttamisesta

21.12.2007   
            
            
               FI
            
            
               Euroopan unionin virallinen lehti
            
            
               L 337/64
            
         
      KOMISSION ASETUS (EY) N:o 1544/2007,
   annettu 20 päivänä joulukuuta 2007,
   neuvoston asetuksen (EY) N:o 1255/1999 soveltamista koskevista yksityiskohtaisista säännöistä maidon ja tiettyjen maitotuotteiden toimittamiseksi koulujen oppilaille myönnettävän yhteisön tuen osalta annetun asetuksen (EY) N:o 2707/2000 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 15 artiklan,
   sekä katsoo seuraavaa:
   
               (1)
            
            
               Asetuksen (EY) N:o 1255/1999, sellaisena kuin se on muutettuna neuvoston asetuksella (EY) N:o 1152/2007, 14 artiklan 3 kohdassa vahvistetaan koulujen oppilaille tarjottavalle maidolle myönnettävän tuen taso maidon rasvapitoisuudesta riippumatta ja säädetään tukitason mukauttamisesta muiden tukikelpoisten tuotteiden osalta.
            
         
               (2)
            
            
               Sen vuoksi komission asetusta (EY) N:o 2707/2000 (2) olisi muutettava.
            
         
               (3)
            
            
               Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 2707/2000 seuraavasti:
   
               1)
            
            
               Korvataan 3 artikla seuraavasti:
               ”3 artikla
               1.   Jäsenvaltiot voivat maksaa tukea liitteessä I luetelluille tukikelpoisille tuotteille.
               2.   Ranskan merentakaisten departementtien osalta maustettu tai kaakaota sisältävä maito voi olla ennastettua maitoa.
               3.   Jäsenvaltiot voivat antaa luvan lisätä luokkaan I kuuluviin tuotteisiin enintään viisi milligrammaa fluoria yhtä kilogrammaa tuotetta kohden.
               4.   Tukea myönnetään ainoastaan tämän asetuksen liitteessä I luetelluille tuotteille, jos tuotteet vastaavat Euroopan parlamentin ja neuvoston asetuksen (EY) N:o 852/2004 (3) sekä Euroopan parlamentin ja neuvoston asetuksen (EY) N:o 853/2004 (4) vaatimuksia ja erityisesti hyväksytyssä laitoksessa valmistamista sekä asetuksen (EY) N:o 853/2004 liitteessä II olevassa I jaksossa täsmennettyjä tunnistusmerkintää koskevia vaatimuksia.
            
         
               2)
            
            
               Korvataan 4 artiklan 1 kohta seuraavasti:
               ”1.   Tukitasot vahvistetaan liitteessä II.”
            
         
               3)
            
            
               Korvataan 5 artiklan 2 kohta seuraavasti:
               ”2.   Kun kyseessä ovat liitteessä I lueteltuihin luokkiin II–VI kuuluvat tuotteet, laskutoimitus suoritetaan seuraavien vastaavuuksien perusteella:
               
                           a)
                        
                        
                           luokka II: 100 kg = 300 kg maitoa;
                        
                     
                           b)
                        
                        
                           luokka III: 100 kg = 765 kg maitoa;
                        
                     
                           c)
                        
                        
                           luokka IV: 100 kg = 850 kg maitoa;
                        
                     
                           d)
                        
                        
                           luokka V: 100 kg = 935 kg maitoa;
                        
                     
                           e)
                        
                        
                           luokka VI: 100 kg = 750 kg maitoa.”
                        
                     
         
               4)
            
            
               Korvataan liitteet I ja II tämän asetuksen liitteellä.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivänä tammikuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä joulukuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 160, 26.6.1999, s. 48. Asetus sellaisena kuin se on viimeksi muutettuna asetuksella (EY) N:o 1152/2007 (EUVL L 258, 4.10.2007, s. 3). Asetus (EY) N:o 1255/1999 korvataan asetuksella (EY) N:o 1234/2007 (EUVL L 299, 16.11.2007, s. 1) 1 päivästä heinäkuuta 2008.
   
      (2)  EYVL L 311, 12.12.2000, s. 37. Asetus sellaisena kuin se on viimeksi muutettuna asetuksella (EY) N:o 704/2007 (EUVL L 161, 22.6.2007, s. 31).
   
      (3)  EUVL L 139, 30.4.2004, s. 1, oikaisu EUVL L 226, 25.6.2004, s. 3.
   
      (4)  EUVL L 139, 30.4.2004, s. 55, oikaisu EUVL L 226, 25.6.2004, s. 22.”
   
      LIITE
      ”
            LIITE I
            LUETTELO YHTEISÖN TUKEEN OIKEUTETUISTA TUOTTEISTA
            Luokka I
            
                        a)
                     
                     
                        lämpökäsitelty maito;
                     
                  
                        b)
                     
                     
                        lämpökäsitelty, maustettu tai kaakaota sisältävä maito, jossa on a alakohdassa tarkoitettua maitoa vähintään 90 painoprosenttia;
                     
                  
                        c)
                     
                     
                        a alakohdassa tarkoitetusta maidosta valmistettu jogurtti, piimä/filmjölk tai piimä/fil.
                     
                  Luokka II
            Maustamattomat (1) tuorejuustot ja sulatejuustot, joiden rasvapitoisuus kuiva-aineen painosta on vähintään 40 prosenttia.
            Luokka III
            Muut juustot kuin tuorejuustot ja sulatejuustot, joiden rasvapitoisuus kuiva-aineen painosta on vähintään 45 prosenttia.
            Luokka IV
            Grana padano –juusto.
            Luokka V
            Parmigiano Reggiano –juusto.
            Luokka VI
            Halloumi-juusto.
         
         
            LIITE II
            Tukitasot
            
                        a)
                     
                     
                        18,15 euroa 100:aa kilogrammaa luokkaan I kuuluvia tuotteita kohden
                     
                  
                        b)
                     
                     
                        54,45 euroa 100:aa kilogrammaa luokkaan II kuuluvia tuotteita kohden
                     
                  
                        c)
                     
                     
                        138,85 euroa 100:aa kilogrammaa luokkaan III kuuluvia tuotteita kohden
                     
                  
                        d)
                     
                     
                        154,28 euroa 100:aa kilogrammaa luokkaan IV kuuluvia tuotteita kohden
                     
                  
                        e)
                     
                     
                        169,70 euroa 100:aa kilogrammaa luokkaan V kuuluvia tuotteita kohden
                     
                  
                        f)
                     
                     
                        136,13 euroa 100:aa kilogrammaa luokkaan VI kuuluvia tuotteita kohden.
                     
                  ”
      
         (1)  Tämän luokan osalta maustamattomalla juustolla tarkoitetaan yksinomaan maidosta saatuja juustoja ottaen huomioon, että niihin voidaan lisätä niiden valmistuksen kannalta tarpeellisia aineita sillä edellytyksellä, ettei näitä aineita käytetä maidon minkään ainesosan osittaiseen tai täydelliseen korvaamiseen.